b'\n_START_ARTICLE_\nNovorosija\n_START_SECTION_\nRegiono ribos\n_START_PARAGRAPH_\nRegionas buvo suvokiamas pla\xc4\x8di\xc4\x85ja ir siaur\xc4\x85ja prasme. Pla\xc4\x8di\xc4\x85ja prasme ap\xc4\x97m\xc4\x97 teritorijas nuo Dunojaus iki Kaukazo, pavyzd\xc5\xbeiui, miestas Novorosijskas pavadinim\xc4\x85 \xc4\xafgijo nuo Naujosios Rusijos pavadinimo._NEWLINE_Siaur\xc4\x85ja prasme ap\xc4\x97m\xc4\x97 tik tas gubernijas, kurios \xc4\xaf\xc4\x97jo \xc4\xaf oficialius teritorinius darinius kuriuose buvo naudojamas Naujosios Rusijos pavadinimas. Tokia prasme Naujosios Rusijos gubernija buvo \xc4\xafkurta 1764 metais, gubernijos centras\xc2\xa0\xe2\x80\x93 Kremen\xc4\x8dugo miestas. Gubernijos ribos da\xc5\xbenai kito. 1775 metais gubernija buvo panaikinta._NEWLINE_Antr\xc4\x85 kart\xc4\x85 gubernija buvo \xc4\xafkurta 1796 metais. 1802 gubernija buvo v\xc4\x97l panaikinta ir padalinta \xc4\xaf Chersono, Jekaterinoslavlis ir Taurid\xc4\x97s gubernijas. 1822 metais gubernijos buvo apjungtos \xc4\xaf Naujosios Rusijos\xc2\xa0\xe2\x80\x93 Besarabijos generalgubernij\xc4\x85. Generalgubernija buvo panaikinta 1874 metais. Nors v\xc4\x97liau oficialiame \xc5\xa1alies administraciniame dalijime terminas Naujoji Rusija nebebuvo vartojamas, iki 1917 met\xc5\xb3 terminas \xc5\xa1nekamojoje kalboje, \xc4\xafstaig\xc5\xb3 pavadinime buvo pla\xc4\x8diai paplit\xc4\x99s, pavyzd\xc5\xbeiui, Odesos universitetas oficialiai vadinosi Naujosios Rusijos universitetu. Kartais buitin\xc4\x97je vartosenoje \xc4\xaf Naujosios Rusijos s\xc4\x85vok\xc4\x85 dar b\xc5\xabdavo \xc4\xaftraukiama Besarabijos gubernija ir (re\xc4\x8diau) Dono kariuomen\xc4\x97s sritis ir Kuban\xc4\x97s gubernij\xc4\x85. Tai n\xc4\x97ra teisinga, klaida atsirado d\xc4\x97l da\xc5\xbenai trumpinamo pilno generalgubernatorijos (Naujosios Rusijos\xc2\xa0\xe2\x80\x93 Besarabijos) pavadinimo tiesiog kaip Naujosios Rusijos. Trumpinimas\xc2\xa0\xe2\x80\x93 be pagrindo, nes net pavadinime Besarabija yra lygiavert\xc4\x97 sudedamoji dalis. Nei Dono kazokai, nei Kuban\xc4\x97s kazokai oficialiai \xc4\xaf Naujosios Rusijos sud\xc4\x97t\xc4\xaf niekada ne\xc4\xaf\xc4\x97jo.'